Diari Oficial de la Generalitat Valenciana


Sumari del DOGV 2059, del 02-07-1993 (1993/828545)

ORDRE d'1 de juny de 1993, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble conegut com a Fabrica Ferrandiz, situat a Alcoi (Alacant), plaça de Ferrandiz i Carbonell, números 1, 3 i 5.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/01/(2)/dof/vci/html**

### Dades del document

Número de DOGV
:   2059

Data del DOGV
:   02-07-1993

Secció del DOGV
:   DISPOSICIONS GENERALS

Número del document
:   1993/828545


Data del document
:   01-06-1993

Organisme emissor
:   Conselleria d'Economia i Hisenda

Tipus de document
:   Ordre

Ordre d'1 de juny de 1993, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble conegut com a Fàbrica Ferrándiz, situat a Alcoi (Alacant), plaça de Ferrándiz i Carbonell, números 1, 3 i 5.  
La Generalitat Valenciana necessita adquirir l?immoble conegut com a Fàbrica Ferràndiz, situat a Alcoi (Alacant), plaça de Ferràndiz i Carbonell, números 1, 3 i 5, per a instal·lar-hi serveis i activitats de competència de la Generalitat Valenciana.  
Amb l?informe previ favorable de la Direcció General de Tributs i Patrimoni, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana,  
ORDENE  
Article primer  
Acordar l'adquisició, mitjançant contractació directa a títol onerós i en virtut de compra-venda, dels immobles que a continuació es descriuen, que formen conjuntament el complex industrial conegut com a Fàbrica Ferràndiz.  
1. Casa d'habitació amb dos edificis destinats a usos industrials, units a aquella formant una sola finca.  
Aquesta finca es troba situada a Alcoi, plaça de Ferràndiz i Carbonell, 3 i 5, antigament plaça de Mossén José Gisbert, 3, 5 i 7. Confronta: per l'esquerra entrant, est i nord, amb la casa número 32 del carrer de Santo Domingo i amb l'edifici situat en la cantonada de la plaça de Ferràndiz i Carbonell i el carrer de Gravina; per la dreta, oest, amb el carrer que uneix les places de Ferràndiz i Carbonell i l'actual plaça de Mossén José Gisbert, i pel fons, sud, amb el carrer de Santo Domingo. La superfície total de la finca és de 731,75 metres quadrats.  
La finca anteriorment descrita figura inscrita a nom del Banco Hispano Americano, SA, en el Registre de la Propietat d'Alcoi, en el tom 842, llibre 544 d'Alcoi, foli 103, finca 4.718, inscripció setena.  
2. Edifici industrial, amb un pati cobert i un cobertís que s'hi troba unit, formant tot una sola finca, situada en la plaça de Ferràndiz i Carbonell, número 1, antigament plala de Mossén José Gisbert, número 1, i carrer de Gravina, número 7, formant cantonada o xamfrà en el punt d'unió de la plaça i el carrer esmentats. Ocupa una superfície de 552,69 metres quadrats. Confronta: entrant per aquest xamfrà, per l?esquerra, est, amb l'antic solar del Sr. Pastor Muntó, avui carrer de Gravina, número 5; pel fons, sud, amb terres del Sr. Lorenzo Muntó i terres i casa del Mont de Pietat, Vui carrer de Santo Domingo, números 24, 26, 28, 30 i 32, i per la dreta, oest, amb la plaça de Mossén José Gisbert, avui números 3 i 5 de la plaça de Ferràndiz i Carbonell.  
L'immoble anteriorment descrit figura inscrit a nom del Banco Hispano Americano, SA, en el Registre de la Propietat d'Alcoi, en el tom 842, llibre 544 d'Alcoi, foli 222, finca 4.672, inscripció sisena.  
Article segon  
La compra, que necessàriament es formalitzarà en escriptura pública, es realitzarà per un preu total de dos-cents trenta-cinc milions tres-centes setanta mil sis-centes seixanta-tres pessetes (003.459.294 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 1 de juny de 1993.  
El Conseller de Economia y Hacienda,   
ANTONI BIRLANGA CASANOVA


Còpia Permalink ELI